CELEX: 32002R2273
Language: bg
Date: 2002-12-19 00:00:00
Title: Регламент (ЕО) № 2273/2002 на Комисията от 19 декември 2002 година за определяне на подробни правила за прилагане на Регламент (EO) № 1254/1999 на Съвета по отношение на проучванията на цените на някои видове говеда на представителните пазари на Общността

Важна правна забележка

|

32002R2273

Официален вестник n° L 347 , 20/12/2002 стр. 0015 - 0022 специално чешко издание глава 3 том 37 стр. 521  - 528 специално испанско издание глава 3 том 37 стр. 521  - 528 специално унгарско издание глава 3 том 37 стр. 521  - 528 специално литвийско издание глава 3 том 37 стр. 521  - 528 LV.ES глава 3 том 37 стр. 521  - 528 MT.ES глава 3 том 37 стр. 521  - 528 PL.ES глава 3 том 37 стр. 521  - 528 SK.ES глава 3 том 37 стр. 521  - 528 специално словенско издание глава 3 том 37 стр. 521  - 528

		20021219Регламент (ЕО) № 2273/2002 на Комисиятаот 19 декември 2002 годиназа определяне на подробни правила за прилагане на Регламент (EO) № 1254/1999 на Съвета по отношение на проучванията на цените на някои видове говеда на представителните пазари на ОбщносттаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 1254/1999 на Съвета от 17 май 1999 г. относно общата организация на пазара на говеждо и телешко месо [1], последно изменен с Регламент (ЕО) № 2345/2001 на Комисията [2], и по-специално член 41 от него,като има предвид, че:(1) Регламент (ЕО) № 2705/98 на Комисията от 14 декември 1998 г. относно определянето на цените на възрастните говеда на представителните пазари на Общността и относно проучването на цените на определени други категории говеда в рамките на Общността [3], изменен с Регламент (ЕО) № 1156/2000 [4], предвижда мерки за регистрирането на цените на представителния пазар или представителните пазари на всяка държава-членка за различните категории говеда, с цел да се определи развитието на цените на пазара. Предвид скорошните развития на пазара, и в частност факта, че се търгуват по-малък брой живи възрастни говеда и че вследствие на това държавите-членки вече нямат представителни пазари за тези животни, вече не се счита задължително информирането на Комисията за цените на възрастните говеда с цел да се следи развитието на пазара на говеда. Въпреки това, държавите-членки могат да информират Комисията за тези цени, регистрирани на техните представителни пазари.(2) За да се следи пазарът на Общността за категории говеда, различни от възрастните животни, трябва да се вземат мерки за проучване на цените на мъжките телета на възраст между осем дни и три седмици, на мъжките неугоени говеда и на телетата за клане. Трябва да бъдат установени и подробни правила за информацията, която следва да се предоставя за целите на проучванията на цените за всяка от тези категории говеда.(3) Регистрираната цена на представителните пазари на Общността може да бъде взета като средна величина на цените на въпросните говеда на представителния пазар или пазари на всяка държава-членка. Тази средна цена трябва да бъде претеглена в съответствие с коефициентите, изразяващи относителния дял на едрия рогат добитък на всяка държава-членка за всяка категория, търгувана през даден референтен период.(4) Представителният пазар или пазари за всяка държава-членка трябва да бъде избрано на основата на опита от последните години. Когато има повече от един представителен пазар в държава-членка, трябва да се вземе предвид средната аритметична величина на котировките, регистрирани на тези тържища.(5) Държавите-членки могат, поради разпоредби за ветеринарна или здравна защита, да сметнат за необходимо да вземат мерки, засягащи котировките. При такива обстоятелства не винаги е подходящо при регистриране на пазарните цени да се вземат под внимание котировки, които не отразяват нормалната тенденция на пазара. Следователно, трябва да бъдат заложени някои критерии, които да позволяват на Комисията да вземе под внимание подобна ситуация.(6) Удачно е да се вземат мерки за информиране на Комисията за цените за всяка седмица, чрез система за електронно предаване на информация, за която да е постигнато съгласие с Комисията.(7) Регламент (ЕО) № 2705/98 следва да бъде отменен.(8) Мерките, предвидени в настоящия регламент, са в съответствие със становището на Управителния комитет по говеждо и телешкото месо,ПРИЕ НАСТОЯЩИЯ РЕГЛАМЕНТ:Член 11. Средната цена на Общността, на глава, за мъжки телета на възраст между осем дни и три седмици, е средната стойност на цените на говедата, посочени по-горе, претеглена с коефициентите, определени в приложение I, част А, регистрирани на главните пазари на държавите-членки и представителни за този тип продукция. Коефициентите са получени, като се взема предвид броят на млечните крави, установен в Общността.2. Цените на говедата, посочени в параграф 1, регистрирани на представителния пазар или пазари на всяка държава-членка, е средната стойност, претеглена с коефициенти, отразяващи относителното разпределение на всяка порода или качество, на цените, регистрирани без ДДС за тези животни през седемдневен период в тази държава-членка на един и същи етап от търговията на едро. Коефициентите за претегляне са посочени в приложение I, части от Б до З.3. Заинтересованите държави-членки информират Комисията не по-късно от 12 ч. на обяд в четвъртък всяка седмица за котировките на говедата, посочени в параграф 1, регистрирани на съответните им тържища през седемдневния период, предхождащ деня, в който се подава информацията.Член 21. Средната цена на Общността за килограм живо тегло на мъжки неугоени говеда на възраст средно между шест месеца и дванадесет месеца и с тегло 300 кг или по-малко, е средната цена на животните, посочени по-горе, претеглена с коефициентите, определени в приложение II, част А, регистрирани на основните пазари на държавите-членки и представителни за този тип продукция. Коефициентите са получени, като се взема предвид броят на млечните крави, регистриран в Общността.2. Цената на говедата, посочени в параграф 1, регистрирана на представителния пазар или пазари на всяка заинтересована държава-членка, е средната стойност, претеглена с коефициенти, отразяващи относителното съотношение на всяка порода или качество, на цените, установени без ДДС за тези животни през седемдневен период в тази държава-членка на един и същ етап от търговията на едро. Коефициентите за претегляне са установени в приложение II, части от Б до Е.3. Заинтересованите държави-членки информират Комисията не по-късно от 12 ч. на обяд в четвъртък всяка седмица за котировките на говедата, посочени в параграф 1, регистрирани на съответните им пазари през седемдневния период, предхождащ деня, в който се подава информацията.Член 31. Средната цена на Общността, за 100 кг кланично тегло, на телета за клане, хранени предимно с мляко и заготовки на млечна основа и заклани на възраст около шест месеца, е средната цена на говедата, посочени по-горе, претеглена с коефициентите, установени в приложение III, част А, регистрирани на основните пазари на държавите-членки и представителни за този тип продукция. Коефициентите са получени, като е взето предвид нетното производство на телета (броя на закланите животни) в Общността.2. Цената на говедата, посочени в параграф 1, регистрирани на пазар или пазари в център за котиране или центрове за котиране на заинтересованите държави-членки, е средната стойност, евентуално претеглена с коефициенти, отразяващи относителното разпределение на всяко качество, на цените регистрирани без ДДС за тези животни през седемдневен период на входната рампа на кланицата. Коефициентите за претегляне са посочени в приложение III, части от Б до Д.3. Заинтересованите държави-членки информират Комисията не по-късно от 12 ч. на обяд в четвъртък всяка седмица за котировките на кланичните трупове на говеда, посочени в параграф 1, регистрирани на съответните им центрове за котиране през седемдневния период, предхождащ деня, в който се подава информацията.Член 4Когато една държава-членка вземе мерки по причини за ветеринарна или здравна защита, засягащи нормалното развитие на котировките, регистрирани на нейните пазари, Комисията може да ѝ разреши да не взема под внимание котировките, регистрирани на съответните пазари, или да използва последните регистрирани котировки на тези пазари, преди тези мерки да са влезли в сила.Член 5Държавите-членки използват система за електронно подаване на информацията, посочена в член 1, параграф 3, член 2, параграф 3 и член 3, параграф 3, за която е постигнато съгласие с Комисията, не по-късно от 30 юни 2003 г.Член 6Когато една държава-членка има на своята територия пазари за възрастни говеда, тя може да представи информация за цената на възрастните говеда, както следва:- Цената на възрастни говеда на представителния пазар или пазари на всяка държава-членка е средната стойност, претеглена чрез коефициенти, отразяващи относителния дял на всяка категория и качество, на цените, регистрирани за категориите и качествата възрастни говеда и месо от тези животни през седемдневния период, предхождащ деня на подаването на информацията в тази държава-членка на един и същи етап от търговията на едро.- В държавите-членки с няколко представителни пазари, цената на всяка категория е средната аритметична стойност на котировките, регистрирани на всеки един от тези пазари. Когато пазарите се състоят повече от веднъж през седемдневния период, посочен в предишното тире, цената на всяка категория е средната аритметична стойност на котировките, регистрирани всеки пазарен ден на същия пазар. Ако в течение на дадена седмица, цената не е регистрирана на определен пазар за определена категория, пазарната цена за тази категория в държавата-членка е средната аритметична на другите пазари.Член 7Регламент (ЕО) № 2705/98 се отменя от 1 януари 2003 г.Член 8Настоящият регламент влиза в сила на третия ден след публикуването му в Официален вестник на Европейските общности.Той се прилага за цените, регистрирани през седмицата, започваща на 1 януари 2003 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 19 декември 2002 година.За КомисиятаFranz FischlerЧлен на Комисията[1] ОВ L 160, 26.6.1999 г., стр. 21.[2] ОВ L 315, 1.12.2001 г., стр. 29.[3] ОВ L 340, 16.12.1998 г., стр. 3.[4] ОВ L 130, 31.5.2000 г., стр. 23.--------------------------------------------------20021219ПРИЛОЖЕНИЕ IПроучване на цените на мъжки телета на възраст между осем дни и три седмициА. КОЕФИЦИЕНТИ ЗА ПРЕТЕГЛЯНЕГермания | 26,5 |Испания | 6,8 |Франция | 24,4 |Ирландия | 7,3 |Италия | 12,5 |Нидерландия | 9,1 |Обединено кралство | 13,4 |Б. ГЕРМАНИЯ1. Представителни пазариПредвид липсата на публични пазари, цените се регистрират от официалните служби към земеделските камари, кооперациите и земеделските синдикати.2. Видове качество и коефициентиВидове качество | Коефициенти за претегляне |—Schwarzbunte Bullenkälber | 35,4 |—Rotbunte Bullenkälber | 5,4 |—Kreuzungskälber zur Mast (Bullenkälber) | 3,4 |—Fleckvieh | 44,8 |—Braunvieh | 11,0 |В. ИСПАНИЯ1. Представителни пазариТорелавега (Кантабрия), Сантиаго де Компостела (Галисия), Пола де Сиеро (Астуриас), Леон (Кастилия и Леон)2. Видове качество и коефициентиВидове качество | Коефициенти за претегляне |Descalostrados:—Tipo frisón, calidad buena | 50 |—Tipo cruzado, calidad buena | 50 |Г. ФРАНЦИЯ1. Представителни пазариРетел, Дижон, Рабастан, Льозе, Лион, Ажан, Льо Като, Санкоан, Шато-Гонтие, Сент Етиен2. Видове качество и коефициентиВидове качество | Коефициенти за претегляне |—Мъжки телета, кръстоски с добра структура, предназначени за отглеждане, тип леки | 30 |—Мъжки телета от млечна порода, с достатъчно добра структура, предназначени за угояване | 70 |Д. ИРЛАНДИЯ1. Представителни пазариБандън, Блесингтън2. Видове качество и коефициентиВидове качество | Коефициенти за претегляне |—Мъжки телета от млечна порода | 50 |—Мъжки телета от месна порода | 50 |Е. ИТАЛИЯ1. Представителни пазариа) Модена, Виченцаб) Цени, регистрирани на пазари за внос2. Видове качество и коефициентиВидове качество | Коефициенти за претегляне |—Мъжки телета от млечна порода (vitelli) | 55 |—Мъжки телета от месна порода, всички видове произход | 45 |Ж. НИДЕРЛАНДИЯ1. Представителни пазариЛюварден, Пурмеренд, Утрехт2. Видове качество и коефициентиВидове качество | Коефициенти за претегляне |Nuchtere stierkalveren voor de mesterij, le kwaliteit:—zwartbont | 70 |—roodbont | 25 |—vleesras | 5 |З. ОБЕДИНЕНО КРАЛСТВО1. Представителни пазариПриблизително 35 тържища в Англия и Уелс2. Видове качество и коефициентиВидове качество | Коефициенти за претегляне |Телета за отглеждане, първо и второ качество—от бикове от млечна порода | 58 |—от бикове от месна порода | 42 |--------------------------------------------------20021219ПРИЛОЖЕНИЕ IIПроучване на цените на неугоени говеда на възраст между шест и дванадесет месеца, с живо тегло не повече от 300 кгA. КОЕФИЦИЕНТИ ЗА ПРЕТЕГЛЯНЕИспания | 19,4 |Франция | 43,8 |Ирландия | 11,9 |Италия | 6,6 |Обединено кралство | 18,3 |Б. ИСПАНИЯ1. Представителни пазариСаламанка (Кастилия и Леон),Талавера (Кастилия ла Манча)2. Видове качество и коефициентиВидове качество | Коефициенти за претегляне |Pasteros:—Tipo cruzado | 65 |—Tipo país | 35 |В. ФРАНЦИЯ1. Представителни пазариЛимож, Клермон-Феран, Дижон2. Видове качество и коефициентиВидове качество | Коефициенти за претегляне |От порода "Шароле", клас U | 35 |От порода "Шароле", клас R | 35 |От порода "Шароле", клас O | 30 |Г. ИРЛАНДИЯ1. Представителни пазариБандън, Блесингтън, Килкени2. Видове качество и коефициентиВидове качество | Коефициенти за претегляне |Отбити бичета (млади кастрирани животни) и бичета на една година:—от млечна порода/тип | 50 |—от месна порода/тип | 50 |Д. ИТАЛИЯ1. Представителни пазариа) Модена, Парма, Монтикиариб) Цени, регистрирани на пазари за внос2. Видове качество и коефициентиВидове качество | Коефициенти за претегляне |Млади телета от млечна порода (vitelli) | 50 |Млади телета от месна порода (vitelli) | 50 |Е. ОБЕДИНЕНО КРАЛСТВО1. Представителни пазариПриблизително 35 тържища в Англия и Уелс2. Видове качество и коефициентиВидове качество | Коефициенти за претегляне |Бичета (млади кастрирани животни) с тегло от 200 до 299 килограма—от млечна порода | 50 |—от месна порода | 50 |--------------------------------------------------20021219ПРИЛОЖЕНИЕ IIIПроучване на цените на телета за месо, заклани на възраст около шест месецаА. КОЕФИЦИЕНТИ ЗА ПРЕТЕГЛЯНЕБелгия | 6,2 |Франция | 41,9 |Италия | 24,0 |Нидерландия | 27,9 |Б. БЕЛГИЯ1. Центрове за котировки (кланици)Провинциите Антверпен и Лимбург2. Видове качествоБяло месо от животни от рода едър рогат добитък, класове E, U и RВ. ФРАНЦИЯ1. Центрове за котировки (кланици)Паритетни комисиии на регионите югозападен, централен, централен източен-източен, северен-северозападен, западен2. Видове качествоБяло месо от животни от рода едър рогат добитък, класове E, U, R и ОГ. ИТАЛИЯ1. Центрове за котировки (кланици)Модена2. Видове качествоБяло месо от животни от рода едър рогат добитъкД. НИДЕРЛАНДИЯ1. Центрове за котировки (кланици)Апелдоорн, Нойвекерк на Ийзел, Ден Бош, Аалтен, Люварден2. Видове качествоВидове качество | Коефициенти за претегляне |Vleeskalveren:—zwartbont type: | 65 |—roondbont type: | 35 |Всички класове | |--------------------------------------------------